
Narvas Energia põik J1 kinnistu osa 
tasuta kasutusse andmine (KORTERIÜHISTU NARTALL-18)

1. ASJAOLUD JA MENETLUSE KÄIK

KÜ-lt NARTALL-18, registrikood 80204515, laekus Narva Linnavalitsuse Arhitektuuri-ja Linnaplaneermise Ametile taotlus, milles palutakse anda tasuta kasutusse Narvas Energia põik J1 kinnistu (katastritunnus 51101:001:0308) osa üldpinnaga 304,0 m2 maja elanikele parkimisplatsi rajamiseks. 
Parkimisplatsi rajamistööd teostatakse KÜ NARTALL-18 poolt ja kulul. 
KÜ NARTALL-18 kohustub tagama kasutusse taotletava kinnistu osa heakorra.  
KÜ NARTALL-18 taotlust arutati Narva Linnavalitsuse linnavarakomisjoni koosolekul 27.04.2016. a (protokoll nr 5) ning otsustati:
1. Nõustuda KÜ NARTALL-18 taotlusega ja soovitada anda KÜ-le NARTALL-18, registrikood 80204515, avalikku enampakkumist korraldamata määramata ajaks tasuta kasutusse Narvas Energia põik J1 kinnistu (katastritunnus 51101:001:0308) osa üldpinnaga 304,0 m2 maja elanikele parkimisplatsi rajamiseks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 5 lg 1 punkti 3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

2.2. Korra § 7 lg 2 punkti 6 alusel võib linnavalitsuse korraldusega anda tähtajatult tasuta kasutusse linnavara (linna omandis olevad maa-alad) korteriühistule või korteriomanike ühisusele parkimisplatsi, mänguväljaku korraldamiseks ning jäätmekonteineri paigaldamiseks. 
2.3. Korra § 46 lg 4 alusel võib avaliku enampakkumiseta või eelläbirääkimistega pakkumiseta anda kasutusse linnavara Korra § 7 lõikes 2 nimetatud subjektidele.
2.4. Korra § 47 sätestab, et linnavara enampakkumiseta kasutusse andmise otsustus võetakse vastu tulenevalt käesoleva Korra §-st 5.
2.5. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Energia põik J1 kinnistu bilansiline valdaja.

3.  OTSUS

3.1. Anda KÜ-le NARTALL-18, registrikood 80204515, avalikku enampakkumist korraldamata määramata ajaks tasuta kasutusse Narvas Energia põik J1 kinnistu (katastritunnus 51101:001:0308) osa üldpinnaga 304,0 m2 maja elanikele parkimisplatsi rajamiseks.
3.2. Narva Linnavalitsuse Arhitektuuri- ja Linnaplaneerimise Ametil sõlmida KÜ-ga NARTALL-18 punktis 3.1. nimetatud maa-ala osa tasuta kasutusleping.

4.  RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks KÜ-le NARTALL-18. 

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

